kardosdrur/scandi-wiki huggingface dataset:
Nils Flensburg

Nils Olof Mathias Flensburg (22. april 1855 i Lund – 7. april 1926 sammesteds) var en svensk sprogforsker, søn af biskop Wilhelm Flensburg.
 
Flensburg studerede sammenlignende sprogvidenskab og orientalske sprog i Sverige og Tyskland, tog doktorgraden 1888 (Studier öfver den fornindiska tempusläran) og virkede derefter i en årrække ved universitetet i Lund som docent i sanskrit, indtil han 1898 udnævntes til professor i sanskrit og sammenlignende sprogvidenskab sammesteds. Hans vigtigste skrifter er: Über Ursprung und Bildung des Pronomen αυτος; (1893); Studien auf dem Gebiete der indogermanischen Wurzelbildung. Semasiologisch-etymologische Beiträge, I. Die einfache basis ter- in indogermanischen (1897).

Kilder 

 

Orientalister fra Sverige
Indologer
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Lund
Salmonsens
Henriksen

Henriksen er et almindeligt dansk efternavn, der betyder "søn af Henrik". Der er pr. 2017 17.220 danskere, der bærer dette navn.

Personer med dette navn 
 A.P. Henriksen, dansk borgmester (Kons.)
 Bjarne Henriksen, dansk skuespiller
 Bo Henriksen, dansk fodboldspiller og -træner
 Bruno Henriksen, dansk musiker og orkesterleder
 Christen Henriksen Pram, dansk-norsk forfatter
 Finn Henriksen, dansk filminstruktør
 Finn Henriksen, dansk politiker (Soc.)
 Grethe Henriksen, dansk atletikudøver
 Hans Henriksen Bang, dansk præst
 Holger Henriksen, dansk pædagog
 Julie Henriksen, dansk skuespiller
 Kim Hammelsvang Henriksen, dansk skuespiller
 Knud Henriksen Gyldenstierne, dansk biskop
 Knud Henriksen Gyldenstierne, dansk rigsråd
 Knud Henriksen Gyldenstierne, dansk godsejer
 Laurids Henriksen Lindenov, dansk amtmand
 Lotte Henriksen, dansk politiker (Soc.)
 Martin Henriksen, dansk politiker (DF)
 Mourids Henriksen Podebusk, dansk godsejer
 Niels Henriksen Arenfeldt, dansk godsejer og rigskansler
 Nils Henriksen, dansk guitarist
 Olaf Henriksen, dansk-amerikansk baseballspiller
 Ole Henriksen, dansk kosmetolog
 Ole Bernt Henriksen, dansk politiker (Kons.)
 Paw Henriksen, dansk skuespiller
 Per Henriksen, dansk skibsreder
 Per Henriksen, dansk fodboldspiller
 Peder Henriksen, dansk fodboldspiller
 Peter Henriksen, dansk håndboldspiller
 Poul Ib Henriksen, dansk fotograf
 René Henriksen, dansk fodboldspiller
 Robert Henriksen, dansk civilingeniør
 Saxo Henriksen Ascanius, dansk præst
 Stig Frode Henriksen, norsk skuespiller og forfatter
 Søren B. Henriksen, dansk erhvervsmand og idrætsleder
 Tage Henriksen, dansk roer
 Vera Henriksen, norsk forfatter
 Aage Henriksen, dansk litteraturforsker

Referencer 

Efternavne
Victor Kim

Victor Kim (født 27. Juni 1986 også kendt som Victor King) er en sanger, artist, danser og entrepenør.

Han havde dansedebut da han optrådte i den tredje sæson af Americas Best Dance Crew med Quest Crew. Gruppen vandt den sæson. Arbejdet med Quest Crew har medført, at han har optrådt i mange lande i verden og han er med i en række musikvideoer, herunder Party Rock Anthem, Champagne Showers og Sexy and I Know It af LMFAO.

Han har også optrådt som gæstedanser på programmerne American Idol og So You Think You Can Dance. Han var også med i McDonald's jordbær-lemonade kampagne. Hans YouTube-videoer viser ham, hvor han spiller guitar, ukulele, klaver og trommer. Han udgav sin første plade den 15 november 2011. Han er medlem af gruppen YTF (Yesterday, Today, Forever) sammen med andre YouTube kendisser som Ryan Higa (nigahiga) og KevJumba.

Eksterne henvisninger
 http://www.victorking.com/
 

Musikere fra USA
Dansere fra USA
Henry Reuterdahl

Henry Reuterdahl (født 12. august 1870 i Malmö, død 20. december 1925 i Washington) var en svensk-amerikansk kunstner. 

Han studerede i Stockholm, men udvandrede 1893 til Amerika, hvor hans kunstneriske virksomhed falder dels som meget benyttet tegner for nordamerikanske dagblade og tidsskrifter (særlig mariner), dels som maler. Sømaleriet (Reuterdahl blev selv redaktør af "Jane’s Naval Annual") var hans speciale (Kampen mellem Monitor og Merrimac, 1912, i Washingtons Nationalmuseum). I 1915 fik Reuterdahl sølvmedalje for sine malerier på Panama-udstillingen. Reuterdahls kunst var repræsenteret på Göteborg-udstillingen 1923.

Galleri

Kilder 
  

Malere fra Sverige
Malere fra USA
Marinemalere
Tegnere fra Sverige
Tegnere fra USA
Svenskere i 1800-tallet
Personer fra Malmø
Salmonsens
Ann Rutherford

Therese Ann Rutherford (født 2. november 1917 i Vancouver, død 11. juni 2012 i Beverly Hills), kendt som Ann Rutherford, var en amerikansk-canadisk skuespiller. Hun var blandt andet kendt for sin rolle som Scarlett O'Haras yngre søster, Carree, i filmen Borte med Blæsten fra 1939.

Eksterne henvisninger 

 

Skuespillere fra USA
Lancashire League 1899-1900

Lancashire League 1899–1900 var den 11. sæson af den engelske fodboldliga Lancashire League. Ligaen havde deltagelse af 16 hold, der spillede en dobbeltturnering alle-mod-alle. Turneringen blev vundet af Stockport County FC, som dermed vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1899
Fodbold i 1900
Roman Sjirokov

Roman Nikolajevitj Sjirokov () ; født 6. juli 1981 i Dedovsk) er en tidligere professionel fodboldspiller fra Rusland der spillede som midtbanespiller. Han spillede blandt andet for FC Zenit Skt. Petersborg og Spartak Moskva.

Han fik debut for Ruslands fodboldlandshold i marts 2008.

Karriere 
Sjirokov blev født i Dedovsk i Moskva oblast. Før han i 2008 skrev kontrakt med Zenit Skt. Petersborg, havde han spillet for CSKA Moskva B, Torpedo-ZIL, FC Istra, FK Vidnoje, FC Saturn Moskva Oblast, Rubin Kasan og FC Khimki.

I sin første sæson hos Zenit spillede han som venstre back, da cheftræner Dick Advocaat manglede en spiller på denne position, efter at klubben havde solgt Martin Škrtel til Liverpool F.C.. Sjirokov var med til at vinde UEFA Cuppen 2008, da Zenit besejrede skotske Rangers F.C. med 2-0 i finalen i Manchester.

Landshold 
Roman Sjirokov debuterede 28. marts 2008 for Ruslands fodboldlandshold i en venskabskamp mod . Han var med i truppen til Europamesterskabet 2008, og spillede den første kamp mod  som central forsvarsspiller. Rusland tabte kampen 1-4, og Sjirokov var stærkt impliceret i Spaniens første og tredje mål. Derefter blev han af landstræner Guus Hiddink sat på bænken, og spillede ikke flere kampe i turneringen.

Fra EM i 2008 til 2010 blev Sjirokov ikke udtaget til landsholdstruppen, men vendte tilbage den 11. august 2010 i en venskabskamp mod  Sjirokov scorede kampens eneste mål, og hans første for det russiske landshold.

I maj 2012 blev han af landstræner Dick Advocaat blev udtaget til Europamesterskabet i fodbold, der skulle spilles i Ukraine og Polen. I Ruslands åbningskamp mod  scorede Sjirokov kampens andet mål, i russernes 4-1 sejr.

Han nåede at spille 57 kampe og score 13 mål for nationalmandskabet.

Eksterne henvisninger

Referencer 

Fodboldspillere fra Rusland
Fodboldspillere fra Zenit Skt. Petersborg
Fodboldspillere fra Rubin Kazan
Fodboldspillere fra CSKA Moskva
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Østofte Kirke

Østofte Kirke er en kirke i Nørreballe på Lolland, der er bygget omkring år 1345. Den har ca. 280 siddepladser.

Eksterne kilder og henvisninger 

 Østofte Kirke på Kirkehistorie.dk
 Østofte Kirke på danmarkskirker.natmus.dk (Danmarks Kirker, Nationalmuseet)

Kirker i Lolland Kommune
Kirker i Maribo Amt
Kirker i Lolland-Falsters Stift
Liga I 2011-12

Liga I 2011-12 var den 94. udgave af det rumænske mesterskab i fodbold. Turneringen blev afviklet fra den 22. juli, 2011 og blev afsluttet den 19. maj, 2012.

CFR Cluj vandt deres tredje mesterskab.

Tabel

Målscorer 

Kilde: Liga1.ro  

Fodbold i Rumænien
Lancashire League 1900-01

Lancashire League 1900–01 var den 12. sæson af den engelske fodboldliga Lancashire League. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Stalybridge Rovers FC, som dermed vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1900
Fodbold i 1901
Probering

Probering (af latin: probare – prøve) er betegnelsen for en undersøgelse af de værdifulde bestanddele af en genstand, især indholdet af sølv og guld. Når probering skal have juridisk gyldighed foretages den af en probermester.

En foreløbig probering af sølv opnås ved, at man stryger genstanden mod en probersten – kaldet den lydiske sten, som er en sort finkornet kiselsten – og sammenligne strøget med probernåle af kendt lødighed. En mere nøjagtig probering af sølv foregår ved afdrivning, hvilket betyder at metallet smeltes og iltes, hvorved uædle metaller fjernes og sølvet bliver tilbage.

Probering af sølv kan også foregå ved en titrering, hvor sølvet fældes af en opløsning som klorsølv ved tilsætning af kogesalt af en kendt styrkegrad.

Ved probering af guld på proberstenen behandles strøget med salpetersyre, som opløser de andre metaller. Ved afdrivning af guld legeres først med sølv i ca. 3 gange guldets vægt. Efter afdrivningen opløses sølvet, så kun guldet er tilbage.

Kilder 
 Salmonsens konversationsleksikon: probering

Metallurgi
Salmonsens
Latour-Bas-Elne

Latour-Bas-Elne (Catalansk: La Torre d'Elna) er en by og kommune i departementet Pyrénées-Orientales i Sydfrankrig.

Geografi 
Latour-Bas-Elne ligger på Roussillon-sletten syd for Saint-Cyprien, som den næsten er vokset sammen med. Elne ligger 3 km mod vest og Perpignan 17 km mod nord.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Themsensværdet

Themsensværdet (The Thames scramasax eller Beagnothsaxen) er en sax, det vil sige et enægget sværd eller kniv fra 800-tallet, fundet 1857 i Themsen ved Battersea, London, England. På Themsensværdet findes den frisiske eller angelsaksiske futhark (Futhorc) med 28 tegn indristet. Indskriften er den eneste fuldstændige 28-tegns-futhark som er fundet. 

Udover futharken er navnet Beagnoþ indristet:
 

<tt></tt>

Litteratur 
 R.I. Page, An introduction to English runes, 2nd ed. (Woodbridge, Boydell, 1999)
 J. Backhouse, D.H. Turner och L. Webster (red.), The golden age of the Anglo-Saxons, (London, The British Museum Press, 1984)

Arkæologiske fund fra Storbritannien
Runeindskrifter
England i middelalderen
Sværd fra Europa
Themsen
Genstande på British Museum
John Roebuck

John Roebuck FRS (1718 – 17. juli 1794) var en engelsk opfinder, som spillede en vigtig rolle under den industrielle revolution og som er kendt for at have udviklet en metode til fremstilling af svovlsyre i industriel skala.

Liv og arbejde 
John Roebuck blev født i Sheffield, hvor hans far havde en blomstrende fremstillingsvirksomhed. Efter at have gået på Sheffield Grammar School og Dr. Philip Doddridges akademi i Northampton, studerede Roebuck medicin i Edinburgh, hvor han udviklede en interesse for kemi ved at følge forelæsninger af William Cullen og Joseph Black. Han fik til sidst eksamen som læge fra Universiteit Leiden i 1742. Roebuck åbnede lægepraksis i Birmingham, men brugte en stor del af sin tid på kemi, især dens praktiske anvendelser. Blandt de vigtigste af hans tidlige resultater på dette område var introduktionen i 1746 af blykondenseringskamre ved fremstilling af svovlsyre. Sammen med Samuel Garbett byggede han i 1749 en fabrik i Prestonpans i Skotland til produktion af syren, og i en årrække havde de monopol. Da han ikke havde udtaget patenter kunne Roebuck ikke forhindre andre i at gøre brug af hans metode.

Roebuck blev derefter involveret i fremstillingen af jern, og i 1760 grundlagde han Carron Company jernværket i Carron, Stirlingshire. Her indførte han forskellige forbedringer i produktionsmetoderne, herunder omdannelse (patenteret i 1762) af støbejern til smedejern.

Roebucks næste foretagende var knap så vellykket. He lejede en kulmine i Bo'ness som skulle levere kul til jernværket i Carron, men da han gravede efter nye kullag stødte han på så store mængder vand, at minens Newcomen dampmaskine ikke kunne holde minen tør. Da han hørte om James Watts dampmaskine tog han kontakt til opfinderen. Denne maskine, som dengang var på et tidligt udviklingstrin, viste sig også utilstrækkelig, men Roebuck fik en stor tro på dens fremtid, og til gengæld for to-tredjedeles andel i opfindelsen hjalp han Watt med at perfektionere detaljerne. Roebucks vanskeligheder i kulminen, sammen med et mislykket forsøg på at fremstille baser, bragte ham i økonomiske vanskeligheder, og han overdrog sin andel i Watts maskine til Matthew Boulton til gengæld for annullering af en gæld på £1200. Selv om Roebuck efterfølgende måtte opgive sin andel i Bo'ness works, fortsatte han med at lede dem og bo i det nærliggende Kinneil House, hvor han beskæftigede sig selv med landbrug af en betydelig størrelse.

Roebuck døde i 1794 og blev begravet på Carriden Churchyard i Bo'ness.

Æresbevisninger 
 1764 – Fellow i Royal Society of London

References 

Opfindere fra Storbritannien
Personer i den industrielle revolution
Personer fra England
Medlemmer af Royal Society
Personer fra Sheffield
Flogging Molly

Flogging Molly er et keltisk punk band fra Los Angeles, Californien. Bandet blev dannet i 1997.

Flogging Molly er påvirket af The Dubliners, The Pogues, Johnny Cash og The Clash. Deres album Within a Mile of Home fra 2004 er dedikeret til Johnny Cash og Joe Strummer

Medlemmer 
 Dave King – forsanger, akustisk guitar, bodhrán, banjo, skeer
 Bridget Regan – violin, tinwhistle, vokal
 Dennis Casey – guitar, vokal
 Matt Hensley – harmonika, concertina
 Nathen Maxwell – bass guitar, vocals
 Bob Schmidt – mandolin, banjo
 George Schwindt – trommer, percussion

Diskografi

Studiealbums 
 2000 Swagger
 2002 Drunken Lullabies
 2004 Within a Mile of Home
 2008 Float
 2011 Speed of Darkness

Livealbums 
 1997 Alive Behind the Green Door
 2006 Whiskey on a Sunday
 2010 Live at the Greek Theatre

Referencer 

Punkgrupper fra USA
Folkrockgrupper
Musikgrupper fra 1998
Petr Jiráček

Petr Jiráček (født 2. marts 1986 i Tuchořice) er en professionel fodboldspiller fra Tjekkiet der spiller som midtbanespiller. Han spiller i FC Fastav Zlín. Han har fra januar 2012 til 2015 spillet fra Hamburger SV i Bundesligaen.

Han fik debut for Tjekkiets fodboldlandshold i september 2011.

Karriere 
Jiráček blev født i Tuchořice i den vestlige del af det daværende Tjekkoslovakiet. Han begyndte i 1991, som 5-årig, at spille fodbold i klubben Sokol Tuchořice. I 1996 skiftede han til FK Baník Sokolovs ungdomsafdeling. Derfra blev han i 1998 udlånt til Buldoci Karlovy Vary og i 2001 til Slavia Prags ungdomshold.

I 2006 Hradec Králové blev Petr Jiráček rykket op på Baník Sokolov førstehold, der på daværende tidspunkt spillede i den Tjekkiske 2. liga. Det tjekkiske storhold Viktoria Plzeň blev næste stop for Václav Pilař, da han fra starten af sæsonen 2008/09 skiftede til klubben. Fra 2008 til 2011 spillede han 100 kampe i Gambrinus liga, og blev med Viktoria Plzeň nationale mestre efter sæsonen 2010/11.

I december 2011 valgte Jiráček at underskrive en kontrakt med den tyske klub VfL Wolfsburg med virkning fra 1. januar 2012. Tyskerne købte Jiráček for cirka fem millioner euro af Viktoria Plzeň. Kontrakten var gælden indtil 30. juni 2016.

Landshold 
Petr Jiráček debuterede 3. september 2011 for Tjekkiets fodboldlandshold i en EM-kvalifikationskamp mod . Det første landskampsmål scorede han 15. november 2011 i en kamp mod . I maj 2012 han af landstræner Michal Bílek blev udtaget til Europamesterskabet i fodbold, der skulle spilles i Ukraine og Polen. I Tjekkiets anden kamp i turneringen, scorede Jiráček kampens første mål mod .

Han er (pr. april 2018) noteret for 28 landskampe og tre mål.

Eksterne henvisninger

Referencer 

Fodboldspillere fra Tjekkiet
Deltagere ved det europæiske mesterskab i fodbold 2012
Fodboldspillere fra VfL Wolfsburg
Fodboldspillere fra Hamburger SV
Montescot

Montescot er en by og kommune i departementet Pyrénées-Orientales i Sydfrankrig.

Geografi 
Montescot ligger på Roussillon-sletten 13 km syd for Perpignan. Nærmeste byer er mod vest Bages (4 km), mod nordøst Corneilla-del-Vercol (4 km) og mod sydøst Elne (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Dave King

David "Dave" King (11. december 1961) er en irsk musiker og sangskriver fra Dublin.

Dave King startede som forsanger i bandet heavy metalbandet Fastway i midt firserne. Bandet bestod af guitaristen Eddie Clarke fra Mötorhead, Pete Way (basist fra UFO), og Jerry Shirley (trommeslager fra Humble Bee). Han udgav fire studiealbums og et livealbum med bandet.

Herefter dannede han bandet Katmandu med Mandy Meyer, der nåede at udgive et album inden de opløstes i 1992.

I 1997 blev han forsanger i det keltiske punkband Flogging Molly, hvor han har været siden.

Referencer 

Sangere fra Irland
Banjospillere
Guitarister fra Irland
Soho House

Soho House var industripioneren Matthew Boultons hjem (fra 1766 til hans død i 1809). Det ligger i Handsworth, Birmingham, England, og har været et museum siden 1995. Museet handler om hans liv, hans partnerskab med James Watt og hans medlemskab af Lunar Society (Måneselskabet). Bygningen blev tegnet af Samuel Wyatt og arbejdet på den nuværende bygning begyndte i 1789. Arbejdet med at forlænge bygningen blev afsluttet i 1796 efter en tegning af James Wyatt, Samuel's bror, om tilføjelse af en facade med hovedindgang. Bygningen er fredet.

Boulton købte lejemålet for den fem år gamle Soho Mill i 1761 udbyggede den til Soho Manufactory. Han udvidede beboelseshuset ved siden af møllen til Soho House og ændrede det flere gange. Den er beklædt med malet skiffer, for at give indtryk af store stenblokke. Boulton flyttede ind i Soho House da fabrikken blev færdig i 1766. Soho Manufactory blev revet ned i 1863.

I 1766 blev Boulton en af grundlæggerne af Lunar Society. Soho House blev ofte brugt som mødested for Lunar Society.

Som et lokalt museum, der er en del af Birmingham Museums & Art Gallery ejes og drives det af byen Birmingham. Det rummer udstillinger af lokal interesse. Tidligere var der gratis adgang, men siden april 2011 skal man betale entre, hvis man er fyldt 16. Haverne, arealerne og besøgsfaciliteterne er gratis for alle besøgende.

Der er opsat en plakette på huset, som erindrer om Matthew Boulton .

I årene mellem Boultons død og omdannelsen til museum blev huset brugt til forskellige formål. I nyere tid var det overnatningssted for politifolk.

Kilder 
 Pevsner Architectural Guides – Birmingham, Andy Foster, 2005,

Noter

Eksterne kilder 
 Soho House 
 Soho House – Service for Schools – Undervisningsforløb og ressourcer i Soho House
 Soho House for Kids – sjov og spil for børn baseret på Soho House

Bygninger, konstruktioner og anlæg i England
Industrielle revolution
Spider Stacy

Spider Stacy (født d. 14. december 1958) er en engelsk musiker. Han er en af grundlæggerne af den keltiske punkgruppe The Pogues.

Eksterne henvisninger 
 

Musikere fra Storbritannien
The Pogues
Folkrockmusikere
ASB Classic 2012

ASB Classic 2012 var en professionel tennisturnering for kvinder, der blev spillet udendørs på hard court. Det var den 27. udgave af turneringen, der er en del af WTA Tour 2012. Kampene blev afviklet i  Auckland, New Zealand, fra 2. januar til 8. januar 2012.

Zheng Jie vandt turneringen efter at hendes modstander Flavia Pennetta træk sig i finalen.

Finalerne

Damesingle 
Uddybende artikel: ASB Classic 2012 (damesingle)
 Zheng Jie –  Flavia Pennetta, 2–6, 6–3, 2–0 (Pennetta træk sig)
Det var Zheng's første titel i 2012 og hendes fjerde i karrieren.

Damedouble 
Uddybende artikel: ASB Classic 2012 (damedouble)
 Andrea Hlaváčková /  Lucie Hradecká –  Julia Görges /  Flavia Pennetta 6–7(2–7), 6–2, [10–7]

Eksterne henvisninger 
Official website 

WTA Tour 2012
2012
Moorilla Hobart International 2012

Moorilla Hobart International 2012 var en professionel tennisturnering for kvinder, der blev spillet udendørs på hard court. Det var den 19. udgave af turneringen, der er en del af WTA Tour 2012. Kampene blev afviklet i Hobart,Tasmanien, Australien fra 6. januar til den 14. januar 2012.

Finalerne

Damesingle 
Uddybende artikel: Moorilla Hobart International 2012 (damesingle)
 Mona Barthel –  Yanina Wickmayer, 6–1, 6–2
Det var Barthel's første sejr i karrieren.

Doubles 
Uddybende artikel: Moorilla Hobart International 2012 (damedouble)
 Irina-Camelia Begu /  Monica Niculescu –  Chuang Chia-jung /  Marina Erakovic, 6–7(4–7), 7–6(7–4), [10–5]

Eksterne henvisninger 
Official website

WTA Tour 2012
Oblastens Sports Complex "Metalist"

Oblast Sports Complex "Metalist" () er et fodboldstadion i den ukrainske by Kharkiv, med en tilskuerkapacitet på 38.633 siddepladser.

Stadionet blev anvendt til gruppekampe ved Europamesterskabet i fodbold 2012, og er hjemmebane for fodboldklubben Metalist Kharkiv.

Etableringen startede i 1925 og åbningen var den 12. september 1926.

UEFA Euro 2012 
Oblast Sports Complex "Metalist" er et af otte stadioner, der blev anvendt under EM i fodbold 2012, hvor Ukraine var vært sammen med nabolandet Polen. Tre kampe i gruppe B blev spillet på stadionet.

 9. juni 2012 /  –  0-1.
 13. juni 2012 /  –  1-2.
 17. juni 2012 /  –  2-1

Eksterne henvisninger 

 Metalist Stadium UEFA.com 
 About the stadium  

Kharkiv
Fodboldstadioner i Ukraine
Dimitris Salpigidis

Dimitris Salpigidis (født 18. august 1981 i Thessaloniki) er en tidligere professionel fodboldspiller fra Grækenland der spillede som angriber. Han var gennem karrieren blandt andet tilknyttet PAOK og Panathinaikos.

Han fik debut for Grækenlands fodboldlandshold i 2005 og spillede frem til 2014 82 landskampe, hvori han scorede 13 mål.

Karriere 
Salpigidis blev født i Thessaloniki i den nordlige del af Grækenland. Han begyndte sin karriere som senior i 1999 hos den lokale klub PAOK F.C.. Samme år blev han udlejet til Athletic Union of Larissa 1964 for én sæson, og i 2000 kom han til Kavala F.C. på en to årig lejeaftale. Hos Larissa blev han topscorer i landets anden bedste række.

Fra sæsonen 2002/03 kom han tilbage til PAOK, hvor han indtil sommeren 2006 spillede 103 ligakampe og scorede 50 mål for klubben. Han var blandt andet med til at vinde den græske pokalturnering i 2004, og blive topscorer i Grækenland i 2005/06. 16. august 2006 underskrev han en 4-årig kontrakt med storklubben Panathinaikos, og PAOK fik 1.8 millioner euro for Salpigidis.

I Panathinaikos blev Salpigidis græsk mester i sæsonen 2009/10, ligesom det blev til en pokaltitel i foråret 2010. I 2008 og 2009 blev han kåret til årets spiller i græsk fodbold. Den 30. juni 2010 udløb kontrakten med Panathinaikos, og Salpigidis underskrev en 4-årig kontrakt med barndomsklubben PAOK F.C.

Landshold 
Dimitris Salpigidis debuterede i 2005 for Grækenlands fodboldlandshold. Det første landskampsmål scorede han 5. februar 2008 i en venskabskamp mod . I sommeren 2010 var han udtaget til VM i fodbold 2010, hvor han scorede landets første mål nogensinde ved en VM-slutrunde.

I maj 2012 blev han af landstræner Fernando Santos udtaget til Europamesterskabet i fodbold, der skulle spilles i Ukraine og Polen. I turneringens åbningskamp mod hjemmeholdet  scorede Salpigidis grækernes mål i 1-1 kampen.

Han var den 22. juni 2012 registreret for 60 landskampe og ni mål for nationalmandskabet.

Eksterne henvisninger

Referencer 

Fodboldspillere fra Grækenland
Fodboldspillere fra PAOK F.C.
Fodboldspillere fra Panathinaikos
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Ole sad på en knold og sang

"Ole sad på en knold og sang" er et digt og en sang skrevet af Jeppe Aakjær i 1899, med melodi fra 1911 af 
komponisten Alfred Tofft (1865-1931). Det handler om  en ung fårehyrdes udlængsel og  udkom i samlingen Ad Hedestier. 

 

Sange fra Danmark